Alegzandra/wili-2018-roplus huggingface dataset:
Treuhandanstalt var et stort projekt, hvor den tyske stat skulle omstrukturere erhvervslivet i det tidligere DDR. Treuhandanstalt blev etableret ved den lov (Gesetz zur Privatisierung und Reorganisation des volkseigenen Vermögens (Treuhandgesetz)), som DDR's parlament, Volkskammer, vedtog 1990 i forbindelse med aftalerne om Tysklands genforening.

Millenarisme er forestillinger om en fremtidig og total transformation af verden, der bæres af tilhængere af religiøse, politiske eller sociale bevægelser; oftest drejer det sig religiøse forestillinger om verdens undergang, en ny tids komme og forventningen om en snarlig udfrielse fra den normale dennesidige verden. Normalt opfattes den kommende verden som entydigt positiv, mens denne verden er ensidigt negativ hos størsteparten af de millinaristiske grupper.. Viden om de fremtidig begivenheder kan stamme fra fx åbenbaringer eller tolkning af hellige tekster, og forandringerne kan enten opfattes som positive eller negative. Millennialisme er en særlig form for millenarisme der er baseret på en idé om tusindårscykler, denne form er primært udbredt indenfor kristendommen.

Værnet eksperimenterede med at kurere homoseksuelle mænd med indsprøjtninger af syntetiske hormoner. SS tilbød ham i 1943 at oprette et laboratorium, hvor hans eksperimenter kunne udføres. I februar 1944 ankom han med familie til Prag, hvor laboratoriet oprettedes, og han fik titel af SS-Sturmbannfuhrer. Hans arbejde var under opsyn af Gestapos chef Heinrich Himmler, der modtog Værnets forskningsresultater.

Den britiske regering besluttede i 1956, at der skulle opføres en ny lufthavn ved Luqa. De finansierede en stor del af projektet, og lufthavnen åbnede den 31. marts 1958. Lufthavnsterminalen indeholdt restaurant, postkontor, et par kontorlokaler samt en udsigtsbalkon.

No Shoes er et tidligere dansk band, der har udfoldet sig vidt inden for de musikalske genre, men har hovedsæde inden for pop, rock og blues.

På selve jættestuen blev der opsat syv mindestøtter i norsk Gjellebækmarmor med navne på de tidlige sagnkonger: Skjold, Frode Fredegod, Dan Mykillati, Harald Hårfager, Gorm den Gamle, Harald Blåtand og Wittekind. I 1782 blev en norsk runesten monteret på toppen, den såkaldte Igijos sten, fundet i 1781 i en grav ved gården Stenstad i Telemark.

Delpech fik Prix Montyon 1845 for Mémoire sur les épidémies de l'année 1844. Han tog doktorgraden 1846 og blev senere professor agrégé og læge ved hospitalet Necker. Delpech beskæftigede sig særlig med fabriks- og industrihygiejne (svovlkulstofforgiftninger). Han skrev 1864 De la ladrerie du porc og blev derefter medlem af Académie impériale de médecine. Delpech sendtes af regeringen til Tyskland for at studere trikinoseepidemier. Beretningen om disse, Les trichines et la trichinose chez l'homme et les animaux udkom 1866. Delpech udnævntes til medlem af Conseil d'hygiène publique et de salubrité og af Conseil municipal.

Begrebet ”stupid light” er opstået grundet nogles overdrevne lette oppakning, målt i forhold til deres reelle individuelle færdigheder, og det dermed følgende ubehag og/eller fare på tur.
Tidslinjen for livets evolutionshistorie skitserer de væsentligste begivenheder i udviklingen af liv på Jorden. I biologien beskrives evolution som en ændring i de arvelige egenskaber fra den ene generation til den anden, hvor de evolutionære molekylære processer giver anledning til en mangfoldighed af DNA og proteiner reflekteret i en mangfoldighed af biologiske organismer på alle niveauer systematiseret fra riger til arter. Lighederne mellem alle nutidens organismer indikerer tilstedeværelsen af en fælles forfader, som alle kendte arter, levende såvel som uddøde nedstammer fra.

Mastering processen kan indeholde teknikker kendt fra indspilningsfasen, så som EQ'ing (justering af frekvenser), komprimering (justering af dynamik), støjeliminering, fades (glidende ind- og ud-gange) m.v., men er hovedsageligt det sidste forkromede overbliksbillede inden musikken ryger ud til forbrugeren. Historisk set, har processen i mange år, fra indspillet musiks indtog på den kommercielle scene i starten af 1900-tallet til den digitale revolution i 1980'erne, været forbeholdt mænd i kitler og butterfly som drejede på knapper i små lukkede og for gæster (inkl. musikere og producere) uindbydende rum. Dette har ændret sig drastisk siden de digitale medier har taget over. Nu om dage, er det folk med stor respekt og sans for musik som benytter sig af til stadighed mere og mere avanceret software til at sætte det sidste aftryk på musikken. Hvor man før i tiden (den analoge tidsalder) var afhængig af direkte-til-matrice processer (direkte overførsel til vinyl presse form), båndoptagere båndoptager, analoge EQ's, analoge kompressorer, barberblade og tape) er man i stigende grad begunstiget af programmer til almindelige computere som kan håndtere de samme processer (hurtigere og bedre, mener mange).

Ved offensiven i Manchuriet i august 45, der involverede 1,5 millioner sovjetiske soldater og godt 1 million dårligt udrustede japanske soldater, var antallet af døde henholdsvis 12.000 og 84.000 – i Sovjetunionens favør. Den sovjetiske generalstab angives at være overrasket over, hvor svækkede de japanske styrker var i august 45. Selvom offensiven strakte sig over den japanske kapitulation – omkring den 14. august, der ikke blev forstået og/eller blev ignoreret i Manchuriet – indledtes først en effektiv våbenhvile omkring den 19. august og enkelte isolerede lommer af japanske styrker fortsatte kampene til den 21. august.
Ved Rønne’s død i 1833 blev grev Holstein-Holsteinborg formand. Under ham begyndte 1834 "Dansk Missionsblad" at udkomme og har siden været selskabets organ. Da Holstein døde i 1836, blev Johannes Ferdinand Fenger Formand. Under hans forsæde forsøgte Dansk Missionsselskab at gå ind på særlig danske baner uden at bryde sig om erfaringer fra udenlandske selskaber, og præsten Ludvig Daniel Hass rejste 1842 til Smyrna i Lilleasien ledsaget af seminaristen Christen Kold for at missionere mellem muhammedanere, jøder og de affældige, kristne kirker, men han vendte 1847 hjem med uforrettet sag. Fenger afløstes som formand 1855 af dr. H.C. Rørdam, præst i Hammer, men det gik stadig tilbage for missionsselskabet, og der var almindelig beklagelse over den ringe deltagelse. I 1860 sammenkaldtes det første almindelige missionsmøde i Nyborg, hvor Dansk Missionsselskab blev omorganiseret ved oprettelsen af kredsforeninger, og hvor ledelsen gik over fra grundtvigianerne til de højkirkelige. Dr. C.H. Kalkar, præst i Gladsaxe, blev valgt til formand.

Odense Tugt- og Manufakturhus i Klaregade i Odense, blev opført i 1752 og fungerede som straffe- og tvangsarbejdsanstalt for fattigfolk fra hele Fyn. Tugthuset i Odense blev sammen med tugthusene i Stege, Viborg og København opført af kong Frederik V med det formål at fattige og udstødte skulle indespærres og tvangsarbejde for føden. Tugthuset i Odense er det eneste af de fire, der stadig står i dag.

Alt Günding, Bergkirchen, Bergkirchen-Lus, Bibereck, Breitenau, Deutenhausen, Eisolzried, Eschenried, Facha, Feldgeding, Gröbenried, Heißhof, Hopfenau, Kienaden, Kreuzholzhausen, Lauterbach, Neu Günding, Neuhimmelreich, Oberbachern, Palsweis, Palsweis-Moos, Priel, Rennhof, Ried, Rodelzried und Unterbachern.

Ører – elvernes tydeligste kendetegn. De er væsentligt større end menneskeører og meget spidse. Deres ørespidser hviler på fremtrædende kanter på hver side af kraniet.

Millenaristiske forestillinger kan have forskellig betydning inden for religioner til forskellige tider. Derfor findes millenaristiske elementer i de fleste etablerede religioner; de vil blot ikke blive opfattet som særligt vigtige. Eksempler på bevægelser, hvor millenaristiske forestillinger er dominerende:

Panamerikamesterskabet i håndbold 2008 for mænd var det 13. panamerikamesterskab i håndbold for mænd. Mesterskabet blev arrangeret af PATHF og skulle egentlig have været afviklet i Atlanta, USA i perioden 24. – 28. juni 2008. I februar 2008 frasagde amerikanerne sig imidlertid værtskabet for turneringen, og i stedet blev São Carlos, São Paulo, Brasilien udpeget som værtsby.

Den 23. februar opholdt Redningskomiteen sig fortsat i en lejlighed i Tallinn, hvor man prøvede at indsamle oplysninger om forholdene og danne sig et indtryk af situationen. Man overvejede at lade Estlands selvstændighed erklære den 24. februar i en pause under teaterforestillingen i Estonia (det estiske nationalteater i Tallinn), i det man håbede på en overraskelseseffekt. Så viste det sig imidlertid, at bolsjevikkerne (der endnu havde magten i Tallinn) forbød alle offentlige sammenkomster, herunder også teaterforestillinger.
Hartz-reformerne er et sæt anbefalede reformer af det tyske arbejdsmarked foreslået af en kommission i år 2002. Reformerne blev opkaldt efter lederen af kommissionen, Peter Hartz. Kommissionens anbefalinger blev en del af den tyske regerings reformpakke, kaldet "Agenda 2010", som siden er blevet kendt som Hartz I - Hartz IV. Udvalget udtænkte tretten "innovations- moduler", som anbefalede ændringer af det tyske arbejdsmarked. Disse blev derefter gradvist sat i praksis: Foranstaltningerne i Hartz I til III blev gennemført imellem 1 januar 2003, og 2004, mens Hartz IV blev implementeret den 1. januar 2005.

Transformers er en live-action filmatisering af legetøjsserien Transformers. Filmen er instrueret af Michael Bay og skrevet af Roberto Orci og Alex Kurtzman. Shia LaBeouf optræder i hovedrollen som Sam Witwicky, en teenager involveret i en krig mellem de heroiske Autobotter og de onde Decepticoner, to hold fremmede robotter der kan camouflere sig selv ved at transformere sig om til hverdagens maskiner. Decepticonerne ønsker kontrol over Urgnisten, objektet der skabte deres robot race, med den hensigt at danne en hær ved at give liv til maskinerne på Jorden. Megan Fox, Josh Duhamel, Tyrese Gibson, Jon Voight og John Turturro optræder ligeledes, mens Peter Cullen og Hugo Weaving lægger stemme til henholdsvis Optimus Prime og Megatron.

Skeptiscismen grundlagdes af Pyrrho, om hvem man ved meget lidt. Et enkelt værk er bevaret nemlig Sextus Empiricus' "Grundris af pyrrhonismen".

Sonate for violin og klaver (eller cembalo). Det var Beethoven, der for alvor etablerede denne genre. Det er egentlig unøjagtigt at kalde et værk af denne type en violinsonate. Komponisterne nævner i almindelighed begge instrumenterne som ligeberettigede, og i visse tilfælde er klaveret faktisk dominerende.

Sokrates vigtigste elev var Platon. Platon skrev en række dialoger og brugte den sokratiske metode til at undersøge filosofiske problemstillinger. Han udarbejdede det hidtil langt mest udviklede filosofisystem og organiserede en skole i Athen der bestod helt indtil år 529 e.Kr. Platon har udøvet en ekstrem stor indflydelse på den vestlige filosofi og kultur. Mange af hans tanker, eksempelvis idelæren, har haft stor indflydelse på kristendommen.

I 2002 blev radioprogrammet lavet til et tv-program, der også hed 15 Storeys High. Lock hed da Vince og han havde fået en værelseskammerat, der hed Errol. Tv-programmet kørte i to sæsoner på hver seks episoder.

Forinden havde sangen den 14. marts vundet finalen i den svenske Melodifestivalen 2015 med 288. Sangen slog pointrekorden ved Melodifestivalen ved at få flere stemmer end Loreens vindersang "Euphoria" fra 2012, der fik 268 point. Sangen fik endvidere ni ud af 11 mulige toppoint fra den internationale jury - hvor Loreen i 2012 måtte nøjes med seks ud af 11 - og "Heroes" sluttede 149 point foran nr. 2, hvilket overgik ABBA's rekord fra 1974 (91 point).
1774 – Russerne kommer – første militære forpost i Ossetien som de kontrollerer i 1806. For at få beskyttelse mod tyrkerne gik Georgien med til at blive en del af kejserriget i 1799. Størstedelen af Aserbajdsjan var under russisk kontrol i 1807, og efter flere år med krig mod perserne blev grænsene mod perserriget trukket op der hvor grænsen mod dagens Iran går.

Orci og Kurtzman eksperimenterede med utallige robotter fra franchisen, men valgte i sidste ende til at forme den endelig casting, de figurer der var mest populære blandt filmskaberne. Bay erkendte at de fleste Decepticonerne var valgt inden deres navne eller roller var udviklet, da Hasbro var nødt til at begynde at designe legetøjet. Nogle af deres navne blev ændret fordi Bay var sur over at de var blevet lækket. Optimus, Megatron, Bumblebee og Starscream var de eneste figurer der var præsenteret i hver version af manuskriptet. Arcee var en kvindelig Transformer introduceret af Orci og Kurtzman, men hun blev skrevet ud fordi de fandt det for vanskeligt at forklare robotsystemernes køn; Bay brød sig heller ikke om hendes motorcykel form, som han fandt for lille. En tidlig ide med at have Decepticonerne til samtidig at styrte ned flere forskellige steder rundt på jorden blev også droppet.

Den 572 km² store ø er overvejende bakket. Det højeste punkt er det 621 meter høje Snaefell. Den yderste nordlige del er flad og er opstået ved aflejring af sedimenter. Med en udstrækning på 52 km gange 22 km besidder øen en kystlængde på 160 km. Den længste flod, Sulby, har en længde på 17 km. Sydvest for Isle of Man ligger den 2.6 km² store ø Calf of Man.

Den magtfulde tyske læge og politiker Struensee var blevet henrettet 1772, og man begyndte blandt andet med dette anlæg at interessere sig for den nordiske fortid. Wiedewelt tegnede en ny indgangsportal, den tidligere østvendte indgang blev lukket, og der blev opsat en tavle i norsk marmor over den nye portal med indskriften: JULIANE-HØJ – TIL DEN BEDSTE MODERS MINDE HELLIGES DETTE ÆLDGAMLE MINDESMÆRKE FUNDET I AARET MDCCLXXVI AF ARVE-PRINDS FRIDERICH.

Det romerske Gallien spillede en væsentlig rolle i det romerske imperium, fordi det dannede korsvej i den europæiske handel, adgangsvej til Nordeuropa og Britannien via floder og landeveje, og som en yderste forpost for imperiet dengang gallo-romerne skabte det midlertidige, galliske kejserrige for at beskytte Rom under de første angreb fra barbariske folkeslag. På grund af disse vigtige indsatser fik Gallien megen tak fra Rom. Denne taknemmelighed er synlig i form af det romerske musikteater i Lyon, ét af de få uden for Italien. Desuden opnåede Lyon ret til at slå mønt, dvs. officiel ret til at fremstille as’er og sestertier, hvad der formentlig er enestående i hele det romerske imperium.
I realiteten var der tale om, at tre forskellige kulturer (gallernes, grækernes og romernes) blev blandet, så der opstod ikke én ny kultur, men en række forskellige kombinationer inden for religion, sprog og kunst. Tydeligst skete det i regionen Gallia Narbonensis, der senere blev til Occitanien, mens Aquitanien var mindre påvirket. Efter at frankerne havde erobret det romerske Nordgallien, udviklede befolkningen dér en merovingisk kultur, som ikke rigtigt kan regnes med til det gallo-romerske kulturområde. Den romerske livsform, der var centreret omkring bylivets begivenheder og kulturelle forpligtelser (res publica), og om det ret luxuriøse liv i de selvforsynende, landlige romerske villaer, holdt sig længe i de gallo-romerske områder.

Andreas Christian Kierulff var en søn af viceadmiral Ole Andreas Kierullf, og blev født i København. Han var oprindelig bestemt til at blive søofficer, men denne plan opgaves senere, og 1799 blev han privat dimitteret til Københavns Universitet. Allerede året forinden han i 1802 tog juridisk embedseksamen, var han bleven kopist hos sin fader, der dengang var Holmens overekvipagemester; 1806 blev han konstitueret og 1807 virkelig auditør, 1809 karakteriseret overauditør, 1813 assessor i Københavns Politiret, 1814 tilligem medhjælper ved Politidirektørembedet, 1816 assessor i Højesteret; 1817 blev han 1. medlem af den i anledning af Tugthusets brand nedsatte standret og af den derefter nedsatte kommission, var 1820-34 politidirektør i København og justitiarius i Politiretten sammesteds, fra 1834 til sin død overpræsident i København, 1828-45 tillige chef for Københavns Politi og Kystpolitiet; blev end videre 1824 fungerende deputeret i det Danske Kancelli og chef for dettes 3. departement, havde 1825-31 fast ansættelse som kancellideputeret og chef for 2. departement, var 1831-34 medlem af Karantænedirektionen, 1831-45 administrerende direktør for Tugt-, Rasp- og Forbedringshuset samt 1834-46 1. medlem af den administrerende direktion for Københavns Fattigvæsen. 1815 blev han justitsråd, 1831 kommandør af Dannebrog, 1836 Storkors af samme orden og 1845 gehejmekonferensråd.

Det var et ca. 300 m langt halvmåneformet batterianlæg med en foranliggende tørgrav og glacis. Anlægget bestod af to batteri-linjer, den søndre med seks betonbriske og den nordre med fire, adskilt af en kassematbygning, der indeholdt ammunitionsmagasiner og belægningsrum. Batteri-linjerne var bestykket med seks 15 cm jernkanoner og fire 12 cm jernkanoner på henholdsvis venstre og højre batterilinie. Til nærforsvar var der på dækket af kasematbygningen to pansrede forsvindingstårne , hvert bestykket med en 8 mm. 10-løbet mitrailleuse.

Kun ved at alle håndværkere stillede med frivillige, at matroser blev indsat som soldater på landjorden og ved, at man skaffede nye finansieringskilder,, lykkedes det for den senere doge Andrea Gritti i juli 1509 at generobre det tabte Padua.

Perm–Trias udslettelsen, "Den store massedød" for 251 millioner år siden gik 96% af alle arter tabt, herunder tabulata (tidlige koraller), tidlige træer og synapsida (pattedyrlignende krybdyr)
På grund af de forudsigelige vindmønstre og flere andre faktorer var Japan særlig sårbar over for gasangreb. Sådanne angreb ville neutralisere den japanske praksis med at kæmpe fra huler, hvilket ville øge soldaternes udsættelse for gas.

På grund af det stedvis våde og sumpede landskab i dalbunden går den gamle sti længere oppe på bjerget end den moderne asfalterede vej i dag, men den gamle sti bruges stadig af bjergvandrere. Den fik navn efter kong Sverre Sigurdsson af Norge (1184-1202), som rejste ad denne rute med sin hær. Den første postrute blev lagt her i 1647. Vejen fik officiel status som hovedvej i år 1791.

Ulverytterne er et jæger-samler samfund af natlige elvere, som har ulveblod, hvilket giver dem helt unikke karakteristika i forhold til andre elvere.

De optog også ved Hoover Dam og Pentagon, og var det første filmhold der havde fået lov at optage disse steder siden Terrorangrebet den 11. september 2001. De udvendige Hoover Dam scener blev optaget før turisternes daglige ankomst kl. 10:00 a.m.,resten af dagen rykkede optagelserne indenfor. Produktion i Californien var baseret på Hughes Aircraft i Playa Vista, hvor hangaren, hvor Megatron var fængslet, var bygget. Seks weekender blev brugt i Los Angeles med at optage klimaks kampen, mens nogle elementer blev optaget i Universals studie i Hollywood og på Detroits Michigan Central Station. Filmholdet fik lov at optage på Griffith Observatory, som stadig var lukket for renovationer som begyndte i 2002. Optagelserne sluttede den 4. oktober 2006.

Inden længere specialiserede bankierer sig i at være vekselmæglere og spekulere i veksler. I den sammenhæng blev der opkrævet provision foruden omkostningerne til veksel, breve og m.m.

På dette tidspunkt ville det vigtigste samspil sandsynligt have været mellem Marshall og Truman. Der er stærke beviser for, at Marshall fortsat var indstillet på en invasion så sent som 15. august. […]Ved at blande sig i Marshalls personlige engagement til invasionen ville det have været hans forståelse, at civile sanktioner i almindelighed, og Trumans i særdeleshed, være ville usandsynlige i forbindelse med en kostbar invasion, der ikke længere nød enig opbakning fra de væbnede styrker.

1803 blev han stiftsprovst og sognepræst ved Vor Frue Kirke i København og gennemførte herefter bl.a. en større forbedring af hovedstadens almueskolevæsen. 1809 blev han meddirektør for det nyoprettede pastoralseminarium.

Thiro: Thiro var en af Leetahs første elskere. Hans uheldige død – han blev sparket i hovedet af en gnut – fik Leetah til at stå ansigt til ansigt med døden og udvikle sine helbrederkræfter.

Kejserkulten, der først og fremmest var centreret om Augustus' numen, kom til at spille en fremtrædende rolle i Galliens offentlige gudsdyrkelse, mest markant ved den årlige, pangalliske ceremoni den 1. august, hvor man ærede Rom og Augustus ved Alteret i Condate nær Lugdunum.
Fra en størrelse på 100 milliaria (ca. 48 ton) skulle alle skibe undersøges af en myndighed. Disse Konsuln kontrollerede, at afsejlingen skete på det aftalte tidspunkt, placering af ballast og tildeling af skibsskrivere, som førte regnskab med forplejningen, aflønningen og fragten. De spillede desuden en vigtig rolle ved den senere fortolding af varerne. Skibsførerne – Patroni – var ansvarlige for betalingerne. Reglerne gik imidlertid meget langt. Således måtte stort set alle, som rejste med skib, også passagererne, holde øje med det udenbords placerede lastelinjemærke, for at forhindre overlæs. For hver fingerbredde, som denne linje lå under vand, blev der truet med bøder. Sådanne forskrifter blev samlet i Ranieri Zenos søret fra 1255, men en sådan samling eksisterede formentlig allerede i 1233. Hertil kom tilføjelser fra senatet og yderligere samlinger.

Selskabet fløj i september 2013 rute- og charterflyvninger til omkring 30 destinationer i Europa og Mellemøsten. Flyflåden bestod af 17 fly med en gennemsnitsalder på 10.1 år. Heraf var der otte Airbus A319-100 og ni eksemplarer af Boeing 737-700.

Grace Gummer (født 9. maj 1986 i New York) er en amerikansk skuespillerinde. Hun er datter til Meryl Streep og Don Gummer samt søster till Mamie Gummer og Henry Wolfe Gummer. Hun er mest kendt for sin rolle som den sindslidende Arabella Sours i Western-filmen The Homesman fra 2014.

I de første århundrede efter Jesus’ død udgjorde forventningen om en snarlig dommedag et hovedelement i den kristne tro. Senere da kirken var blevet etableret som statsreligion fik disse tanker mindre betydning; i denne periode fandtes de hovedsageligt i marginaliserede grupper.

Socorro er en by i Socorro County i den amerikanske stat New Mexico. Byen er beliggende i Rio Grande Valley i ca. 1396 meters højde. Befolkningstallet var pr. 2000 på 8.877.

Goy er et ord for ikke-jødiske personer, som fortrinsvist benyttes jøder imellem. Ordet kommer oprindeligt fra det hebraiske: גוי, der betyder "folk", men i moderne brug er betydningen blevet forskudt.

Tour de Suisse 2011 var den 75. udgave af cykelløbet Tour de Suisse og blev arrangeret fra 11. til 19. juni 2011. Løbet startede i Lugano, og blev afsluttet i Schaffhausen. Levi Leipheimer vandt samlet, 4 sekunder foran Damiano Cunego.

Gottlob Lukas Friedrich Tafel/Georg Martin Thomas (Hrsg.): Urkunden zur älteren Handels- und Staatsgeschichte der Republik Venedig. Wien 1856.

På grund af deres ekstremt lange levetid, har elvere en meget lav fødselsrate. Stabile og fredfyldte elversamfund som Solfolket og Flyvefolket har ikke oplevet dødsfald i lange perioder og derfor heller ingen fødsler, mens Ulverytterne og De Hjemvendte, der i århundreder har ligget i krig med henholdsvist mennesker og trolde, har en højere fødselsrate for at opretholde deres antal, selvom dette stadig er meget lavt sammenlignet med mennesker.
Fra fjernhandelen blev denne selskabstype først i slutningen af 1300-tallet fortrængt af regelrette Societates, dvs. handelsselskaber som skulle fungere i længere perioder og uden afgrænsning til en enkelt handelsrejse. Desuden muliggjorde det dobbelte bogholderi og oprettelsen af faste Faktorier i udlandet en langt stærkere kontrol og styring, men samtidig også en tættere tilknytning ti lde udenlandske markeder. Ligeledes tillod de en ren kapitaldeltagelse.

CHARGE syndrom, præmaturitet (tidlig fødsel) og cytomegalovirus er andre diagnoser, der har en vis udbredelse. Derudover er der en lang række sjældne syndromer og enkelte andre vira, der er skyld i et enkelt eller to tilfælde af medfødt døvblindhed.

Klokken 20:00 havde Tysklands Socialistiske Enhedspartis talsmand Günter Schabowski på grund af en misforståelse udsendt en ukorrekt meddelelse om øjeblikkelig østtysk ophævning af grænsekontrol. Umiddelbart derefter begyndte tusindvis af østtyskere at samles ved Bornholmer Straße grænseovergang og forlangte at grænsevagterne øjeblikkeligt åbnede portene og lod dem passere ind i Vestberlin.

Homer er blevet beskyldt for at have dårlig indflydelse på børn. En undersøgelse foretaget i Storbritannien i 2005 viste, at 59% af forældrene mente, at Homer virkede fremmende for en usund livsstil. En fem år lang undersøgelse af mere end 2.000 midaldrende mennesker i Frankrig fandt en mulig sammenhæng mellem vægt og hjernefunktion, hvoraf resultaterne blev døbt "Homer Simpson-syndromet". Resultater fra en hukommelsestest med ord viste, at folk med et body mass index (BMI) på 20 (anses for at være et sundt niveau) huskede et gennemsnit på ni ud af 16 ord. Derimod kunne personer med en BMI på 30 (inde i det fede område) huske et gennemsnit på kun syv ud af 16 ord.

Omkring 780 kan man imidlertid igen se handlende i Pavia, som udbyder orientalske varer såsom purpurfarve fra Tyros. Allerede inden 785 boede der desuden venetianske købmænd i Ravenna og i Pentapolis, som blev fordrevet af frankerne i 787/791. Allerede tidligere var de under pave Zacharias 1. (741–52) aktive i slavehandelen med saracenerne.

I mange tilfælde er det ikke kun syn og hørelse, der ikke fungerer normalt. Nogle diagnoser indebærer også skader på andre organer, hjerneafvigelser og nogle har et progredierende forløb, som kan resultere i et relativt kort livsforløb.

EBK Huse er grundlagt af Erik B. Keinicke og hans hustru Marianne Keinicke. Familievirksomheden ledes i dag af grundlæggernes børn. Administrerende direktør Jesper Keinicke og marketingdirektør Dorte Keinicke. Erik B. Keinicke er i dag formand for bestyrelsen. Historien og traditionen for at arbejde med træ går fire generationer tilbage. I 1914 startede P.A. Keinicke som tømrer- og snedkermester i Slagelse.

Germania Fluggesellschaft mbH er et flyselskab fra Tyskland. Selskabet har hub på Flughafen Berlin-Tegel og Flughafen Düsseldorf International. Hovedkontoret er placeret i Berlin.
Pierre Laval (28. juni 1883 – 15. oktober 1945) var en fransk politiker og fire gange fransk premierminister. Hans sidste regeringsperiode var under Vichy-regeringen, der samarbejdede med den tyske nazistiske besættelsesmagt, og Laval blev efter afslutningen af anden verdenskrig dømt for højforræderi og henrettet.

Moderne letvægts materialer er blevet udviklet til at være meget stærke, specielt i det seneste årti, med den naturlige teknologiske udvikling. Dog er udstyret ofte mindre solidt end traditionelt udstyr, hvilket kræver mere erfaring, bevidsthed, finesse og omhu i brugen af det.

"Nordisk definition & nordisk vejleder" indeholder også en række faglige anbefalinger i forhold til identifikation af medfødt døvblindhed, udvikling af tilbud samt uddannelse af professionelle.

Vilslev er en by i Sydvestjylland med 452 indbyggere (2017), beliggende 2 km vest for Gredstedbro, 9 km syd for Bramming, 10 km nordvest for Ribe og 20 km sydøst for Esbjerg. Byen hører til Esbjerg Kommune og ligger i Region Syddanmark.

Alekah: Savahs barnebarn, Tekshus bedstemor. Hun brugte sine stenformer-kræfter på at skabe Solsymbolet på Skæbnebroen. Hun døde senere af feber.

North Platte River (Arapaho: Bei'i'iiniicie ) er den største tilløbsflod til Platte. Den er 1.094 km lang og starter i Colorado, løber nordover via Wyoming og løber sammen med South Platte og danner floden Platte i Nebraska. Afvandingsområdet er på 80.031 km². Udspringet er helt mod nord i Colorado, i Jackson County. Floden løber ud på prærien ved byen Casper i Natrona County, Wyoming og løber derefter mod sydøst og får følge af floden Laramie før den løber ind i Nebraska. Inde i denne delstat møder den South Platte River ved byen North Platte i Lincoln County.

D. 30. August 2017, kom Lars Emil Juel Andersen tilbage til Brønshøj Boldklub,hvor han igen var i startopstillingen i udekampen mod Næstved Boldklub, kampen endte 2-1 til Næstved Boldklub.

Den 25. oktober 1911 blev der rejst en regeringsstation på stedet. Personalet på stationen bestod ud over stationslederen af en politimester, en sanitetshjælper og 50 indfødte politisoldater. Da 1. verdenskrig brød ud i 1914 ødelagde den der stationerede enhed bygningerne endnu inden australierne besatte øerne.

Bornholmer Straße grænseovergang var en af grænseovergangene mellem Østberlin og Vestberlin mellem 1961 og 1990. Overgangen tog navn efter den gade, den lå på – Bornholmer Straße. Den faktiske grænse mellem Øst- og Vestberlin løb langs jernbanespor, som broen Bösebrücke spændte over.

I 1130 lykkedes det de førende familier at begrænse kirkens indflydelse i betydelig grad, og i den anden halvdel af århundredet tilegnede de sig en stor del af de godser, som tilhørte de omkring 100 kirker og klostre. Herefter forsøgte de gamle familier at indskrænke handelen med kirkegods, idet de bestemte, at hvad angik klosterejendom måtte abbeden og munkene, biskoppen og en verdslig advokat tiltræde den. Herefter skiftede de nye familier, som var blevet rige, men som herved blev forhindret i at købe, over til at købe ejendom på fastlandet.
Disse tal ville i teorien kunne dække 800 mennesker på en given dato. Praktisk var der andre lande end Østrig, hvor fødslen blev registreret måneder efter den egentlige fødselsdato. Disse børn fik den 1. januar eller den 1. juli som fødselsdag. Så nogle gange var der i nolge måneder, tilfælde hvor 800 ikke var nok. Så fiktive måneder blev skabt som 13, 14 eller 15. Så et gældende SSN (Social sikkerheds nummer) som "1788011550" eksistere.

Han er bl.a. forfatter til læsebogen Anders Kiærbye af Vissenberg Sogn. En læsebog især for Fynboer (1821). Dens formål var at lære den fynske ungdom at læse, men også at give den kendskab og kærlighed til hjemstavnen og at højne dens moral.

Sokrates revolutionerede den filosofiske tankegang. Alle filosoffer før ham kaldes førsokratiske. Sokrates skrev intet selv, så vi kender ikke hans filosofi nøjagtigt. Meget forskellige retninger som stoicisme og skepticisme er inspireret af ham. Sokrates blev dømt skyldig i at fordærve sindene blandt Athens ungdom og for ikke at tro på statens guder. Han havde rig lejlighed til at forlade Athen og undgå dødsdommen, men han valgte at blive og dermed overholde sine principper. Dødsdommen blev eksekveret ved at han drak skarntydesaft.

Charles Trenet (født Louis Charles Auguste Claude Trenet; 18. maj 1913 i Narbonne i Frankrig – 19. februar 2001 i Créteil i Frankrig) var en fransk sanger og sangskriver, mest kendt for hans indspilninger fra slutningen af ​​1930'erne og indtil midten af ​​1950'erne, selvom hans karriere fortsatte gennem 1990'erne. I en æra, hvor det var usædvanligt, at en sanger skrev sit eget materiale, skrev Trenet frodigst og afslog at indspille andre end hans egne sange.

Funktionsnedsættelsens udtryk vil variere alt efter syns- og hørenedsættelsens omfang, og hvorvidt døvblindheden optræder alene eller er kombineret med andre funktionsnedsættelser.

Samtidig havde japanerne deres egne planer. I første omgang var de bekymrede over en invasion i sommeren 1945. Men da slaget om Okinawa fortsatte så længe, ​​konkluderede de, at de Allierede ikke ville være i stand til at iværksætte en anden operation før tyfonsæsonen, hvor vejret ville være for risikabelt til amfibieoperationer. Japanske efterretninger forudsagde forholdsvis nøjatigt, hvor invasionen ville finde sted: det sydlige Kyūshū i Miyazaki, Ariakebugten og/eller Satsumahalvøen.

Han var søn af apoteker, assessor pharm. Jacob Møller og Amalia Christiane Crone, blev 1833 student fra Borgerdydskolen i København, 1837 cand. jur., 1847 kancellist i Danske Kancelli, 1848 fuldmægtig i Indenrigsministeriet og senere samme år 1. fuldmægtig i sammes 1. departement, 1850 konstitueret departementssekretær og chef for samme departements kontor, samme år virkelig kancelliråd, fik 1852 kgl. udnævnelse i embedet og blev samme år fungerende direktør for departementet, samme år virkelig justitsråd, 1854 konstitueret direktør for samme, fik 1855 kongelig udnævnelse til departementsdirektør samt virkelig etatsråd, blev 1. januar 1856 Ridder af Dannebrog, men døde sommeren samme år. Han var ugift.
Johan Printzensköld (1615 – 8. december 1658), var en svensk guvernør på Bornholm i 1658, efter Freden i Roskilde, hvor Sverige fik Skånelandene inklusive Bornholm. Bornholm kom tilbage til Danmark ved Freden i København 1660. Printzensköld boede på Hammershus som guvernør.

Den japanske flåde havde også omkring 100 Kōryū-klasse dværgubåde, 250 mindre Kairyū-klasse dværgubåde, 400 Kaiten bemandede torpedoer og 800 Shin'yō selvmordsbåde.

Hovhannes Danielyan (født 11. april 1987) er en armensk amatørbokser, som konkurrerer i vægtklassen Let-fluevægt. Danielyan har ingen større internationale resultater, og fik sin olympiske debut da han repræsenterede Armenien. Her blev han slået ud i ottendedelsfinalen af Birzhan Zhakypov fra Kasakhstan i samme vægtklasse. Han har en guldmedalje og to bronzemedaljer fra EM i boksning.

Sammenlign med bibliografien i artiklen Senantikken. I øvrigt henvises til den litteratur, som er nævnt i artiklen Gallien i Lexikon des Mittelalters

Brugen af 'Social Insurance Number' (SIN) som en "de facto" ID-nummer er ikke er blevet så udbredt. Der er kun visse nærmere angivne tilfælde, hvor en person skal give SIN (nemlig for skatte-eller fratrædelsesordninger relaterede opgaver). I andre tilfælde, er virksomhed fri til at bede om en persons SIN, men de kan ikke benægte en service på det grundlag, at personen ikke kan eller vil give det.

Romerne og "barbarerne" havde allerede været i kontakt før invasionerne begyndte. Et antal frankere og germanere tjente som lejesoldater i den romerske hær. Nogle var anbragt bag romerrigets grænser, hvor man havde tildelt den land og givet dem status af foederati (= allierede). Disse folk havde derfor lejlighed til at lære skikke og brug hos romerne. Nogle af dem lærte endda latin.

Idéen om at den nuværende tidsalder som en kaotisk forløber for en guddommelig indgriben/krise for verdensordenen er den vigtigste fællesnævner for millenaristiske bevægelser. Grupper af denne type vil typisk hævde, at det ’’nuværende’’ samfund (bevægelsens egen samtid) og dets herskende klasse enten er korrupt, uretfærdigt eller på anden måde mangelfuldt. Tilhængerne tror derfor, at det på et eller andet tidspunkt i ’’fremtiden’’ vil blive ødelagt af en magtfuld udefrakommende kraft. Grunden for ’’nutidens’’ negative tilstand afhænger af den millenaristiske gruppes kulturelle traditioner; i middelalderens Europa blev dårligdomme og problemer forklaret vha. dæmoners tilstedeværelse, og at verden ville gå under om kort, pga. deres kontrol over verden. I kinesiske bevægelser fra 19. århundrede var forestillinger om dæmoners indgriben i denne verden ligeledes udbredt, men kulturelle forskelle i opfattelsen af dæmoners natur gav dem en anden rolle her.
UL er blevet kritiseret for at være ekstremt og elitært, fordi det først og fremmest kræver nærstudier af specialviden og dedikation at tilegne sig evnerne. Også fordi tilgangen til udstyr der er velegnet til det, før i tiden enten måtte hjemmelaves, var meget dyrt og/eller svært at anskaffe. Dette er ikke længere tilfældet. Med Internettet er det blevet muligt, til relativt billige priser, at anskaffe sig high-end produkter, der kan indgå som en del af en UL oppakning.

Senest i det 6. århundrede spillede fiskeri, samt frem for alt havsalt og afgrøder hovedrollen. Omkring 750 forbød den langobarder|langobardiske konge Aistulf al handel med de byzantinske undersåtter og dermed vel også med bosættelserne ved lagunen.

I 1994 stiftede han virksomheden ACT A/S som blev en af persontransportbranchens største operatører med henved 350 ansatte. I 2002 overtog Falck Redningskorps 33% af virksomheden og i 2004 resten af aktiekapitalen. I 2005 engagerede to store Københavnske Taxiselskaber Anders Christiansen til at opstarte en handicaptransportvirksomhed. Resultatet blev oprettelsen af Dantrafik A/S som dog få år efter blev lukket grundet uenighed i aktionærkredsen.

I 1463 indførte Venedig en direkte skat. Udviklingen blev afsluttet i 1482 med etableringen af Monte Nuovo. Betalingen var ikke længere baseret på de vanskeligt kontrollerbare angivelser fra de skattepligtige, men var baseret på en matrikel, som omfattede ejendomme og deres indkomst. Det nye beregningssystem bevirkede, at Venedig kunne udskrive omkring 1 mio. gulddukater fra sin i mellemtiden betydeligt større gruppe af velstående borgere. Dermed var byen en af de rigeste magter i verden dengang.

Disse tillægsopgaver kan alt efter chaufførens temperament og evner være det der gør forskellen på flere glade kunder eller kundefrafald i kunderegisteret.

Dom Sherwood har siden februar 2014 været i et forhold med skuespillerinden Sarah Hyland. De to mødtes, mens de begge filmede Vampire Academy.

Opdelingen mellem værdifulde fragter på den ene side og massegods på den anden fortsatte i land. I Dogana da Mar, hvor alle "dyre" varer blev fortoldet og oplagret, var der kun 40 lastdragere, mens der var flere hundrede ved losning af typiske massevarer som mel og afgrøder. Blandt de meget dyre varer var krydderier, først og fremmest peber, vellugtende stoffer og parfumer, farvepigmenter, ædelsten, silke og ædelmetaller. Derimod blev der eksporteret jern, kobber, uld og senere linned og silke.

Først i 1472 opgav Venedig denne form for møntimperialisme, som vedvarende havde ruineret Terra ferma. Alt i alt forsinkede denne møntpraksis udviklingen af et profitabelt landbrug, da fortjenesten til stadighed blev inddraget af staten.
Treuhandanstalt havde til opgave at privatisere eller afvikle omkring 8.500 virksomheder med over fire millioner medarbejdere i det tidligere DDR, herunder også 2,4 millioner hektar landbrugsjord og skove. DDR-virksomhederne var ofte ikke konkurrencedygtige i forhold til vestlige og vesttyske virksomheder, hvorfor en række virksomheder ikke kunne privatiseres, men i stedet måtte afvikles. Som følge af de betydelige omvæltninger, der førte til nedlæggelse af arbejdspladser i det tidligere DDR, var Treuhandanstalt udsat for kritik fra flere sider.

Lige fra starten var Venedig udsat for skarp konkurrence, og alene med Republikken Genova udkæmpedes fire omfattende krige. I det 15. og 16. århundrede mistede Venedig gradvis sine kolonier til det Osmanniske rige og mistede sin monopolstilling i Adriaterhavet. Hertil kom, at venetianerne blev fortrængt af hollændere og englændere i konkurrencen, og portugiserne satte sig på handelen med krydderier. Desuden betød protektionismen i de europæiske lande og det osmanniske rige, at Venedig havde svært ved at komme ind på markederne.

Den fjerde fase af reformen blev stemt ind af Forbundsdagen den 16. december 2003 og af Forbundsrådet den 9. juli 2004 og tog effekt den 1. januar 2005.

Historieprofessoren Barton J. Bernstein, Standford, lægger i en artikel i Bulletin of the Atomic Scientists, 1986, Hiroshima-A Postwar Myth 500.000 U.S.Lives Saved vægt på, at mange estimerede tabstal for Operation Downfall er historiske efterrationaliseringer, som vil forsvare brugen af atombomberne og som savner fundering i primærkilder.

Barnet knytter sig til moderen. Barnet bliver seksuelt stimuleret via det orale organ, når det dier ved moderens bryst. Barnet ønsker, at faderen skal forblive borte, da det vil give barnet mere tid med moderen. Men dette lykkes ikke for barnet – det ser, at faderen er større og stærkere end ham selv, og får kastrastionsangst.

Den sektorspecifikke Personlige Identifier (ssPIN) forsøger at løse alle problemerne i SSN systemet. Dets juridiske fundament er det østrigske E-Government dokument, og det er afledt fra det centrale register over Residenter (CRR). Dens specifikationer er forbundet med det østrigske Citizen Card (borger kort).
Homers stemme udføres af Dan Castellaneta, der også lægger stemmer til mange af de andre figurer, herunder Abraham Simpson, Krusty, Barney Gumble, Groundskeeper Willie, borgmester Quimby og Hans Moleman. Castellaneta havde været en del af de regelmæssige stemmer i The Tracey Ullman Show og havde tidligere lavet noget voice-over arbejde i Chicago sammen med sin kone Deb Lacusta. Stemmer var nødvendige for Simpsons-kortfilmene, så producenterne besluttede at bede Castellaneta og kollegaen Julie Kavner om at lægge stemme til Homer og Marge i stedet for at ansætte flere skuespillere. Homers stemme lyder anderledes i kortfilmene og i de første par sæsoner af selve serien, end den gør i de senere afsnit af serien. Stemmen begyndte som en løs efterligning af Walter Matthau, men Castellaneta kunne ikke "få nok kraft bag stemmen", og kunne ikke opretholde sin Matthau-efterligning i de ni til ti timer lange indspilninger, så han måtte finde på noget lettere. Castellaneta "gik ned i stemmeleje" og udviklede den til en mere alsidig og humoristisk stemme i løbet af anden og tredje sæson af showet, så Homer kan dække et fyldigere udvalg af følelser.

Rudolf Hansen var direktør i Den danske Landmandsbanks Esbjergafdeling 1930-1945. Hansen støttede modstandsbevægelsen økonomisk og husede illegalt en militær rådgiver for modstandsbevægelsen, kaptajnløjtnant Gabriel Jensen, som Gestapo arresterede hos Rudolf Hansen 5. oktober 1944.

"Homer's Barbershop Quartet" (sæson fem, 1993) er den eneste episode, hvor Homers stemme blev leveret af en anden end Castellaneta. I episoden er Homer en del af en barbershop kvartet, kaldet Be Sharps, og på enkelte tidspunkter i afsnittet er hans sangstemme leveret af et medlem af The Dapper Dans. Dapper Dans havde indspillet alle fire dele af sangen til de fire medlemmer af The Be Sharps. Deres sang var blandet med de normale stemme-skuespilleres stemmer, ofte med en af de sædvanlige stemmeskuespillere, der sang melodien og Dapper Dans syngende backup.

Genkendelse er en fuldstændig ufrivillig trang, som ikke tager hensyn til allerede eksisterende forhold. Dette kan forårsage store spændinger mellem en, eller begge som oplever det, og deres partnere; selvom Genkendelse ikke kræver dannelse af et varigt forhold, er dette meget almindeligt. Dette skyldes sandsynligvis, at begge elverne kender hinandens sjælenavne, hvilket fjerner alle barrierne hos en person. Som regel opstår der gensidig respekt, også selv om et længerevarende forhold ikke dannes. Nogle elvere har prøvet at modstå Genkendelsen, men dette får dem kun til at svækkes både fysisk og psykisk. Selvom det er blevet antydet, at dette kan være fatalt på længere sigt, findes der intet fortilfælde af en sådan begivenhed.

(engelsk: That approximately three (3) hostile divisions will be disposed in Southern KYUSHU and an additional three (3) in Northern KYUSHU at initiation of the OLYMPIC operation.)
Basisvægt betyder rygsækken og al dens indhold, på nær det som konsumeres på en tur; det vil sige proviant, brændstof, solcreme, tandpasta og så videre. Det er en balance mellem egenskaber og det lettest mulige udstyr. Dette opnås ved på grammet at veje alle enkeltdele af grejet på en brev-/køkken- eller elektronvægt, notere det skematisk i et regneark og granske nødvendigheden af alle de enkelte ting der medbringes. Og derudfra kun medtage det letteste og absolut nødvendige og samtidig have en så sikker, sjov og behagelig tur som muligt.

I mellemtiden kom krigen, og først i 1948 blev han verdensmester ved at vinde en officiel turnering om verdensmestertitlen, arrangeret af verdensskakforbundet FIDE pga Aleksandr Alekhins død i 1946 (der var derfor ingen verdensmester fra 1946 til 48). Han forsvarede titlen ved officielle titelmatcher i 1951 mod David Bronstein og i 1954 mod Vassilij Smyslov, indtil han i 1957 tabte titlen til selv samme Smyslov. I den garanterede returmatch mod Smyslov i1958 vandt han titlen tilbage med resultatet 12,5–10,5.

Man begynder i Archaic Age (Arkaisk Tid) og har én gud til rådighed; Odin, Thor eller Loke i den Nordiske Mytologi, Ra, Isis eller Seth i den Ægyptiske Mytologi og Zeus, Poseidon eller Hades i den Græske Mytologi.

Oprettelsen af avisen i København er et modigt skridt af Christen Berg, da partiet Venstre først og fremmest var et bondeparti. Det siger sig selv at der ikke fandtes mange tilhængere i Danmarks eneste storby.

I Kroatien, hedder det Personligt identifikationsnummer (Kroatisk:Osobni identifikacijski broj) (OIB)), det bruges til at identificere borgere i mange offentlige og civile systemer. OIB-systemet blev indført den 1 januar 2009 og erstattet det gamle JMBG system, der blev benyttet i det tidligere Jugoslavien. OIB består af elleve tal, de ti tilfældige tal og det elevte og sidste nummer er et kontrolnummer .

Mesterskabet blev vundet af Brasilien foran Argentina og Cuba, og de tre hold kvalificerede sig derudover til VM 2009 i Kroatien. Grønlands landshold gik ikke videre til semifinalerne, og efter at have vundet placeringskampen mod Uruguay med 28-21 endte holdet på femtepladsen.

De fleste elvere er udødelige, medmindre de bliver dræbt i krig, eller dør af sygdom eller ved en ulykke. Den ældste nulevende elver, Timmain, har levet i mindst 20.000 år. Ulverytterne vil dog på grund af deres ulveblod blive gamle og dø – noget de glemte under deres konflikt med menneskene grundet den periodes høje dødelighedsrate. Det er uvidst hvor længe en Ulverytter kan leve, men nogle er blevet helt op til 3000 år gamle. Ulveblodet kan fjernes af en helbreder, men en så gennemgående forandring er noget, som de fleste Ulveryttere finder skræmmende. De eneste to Ulveryttere, der har gjort det er Tyde (i desperation), og Flyvling som fik sit ulveblod fjernet som spæd.

I Chile er det Personligt identifikationsnummer kaldet Rut(Rol Unico Tributario), undertiden kaldes det RUN(Rol Unico Nacional) selv om nummeret er det samme.